Sistem na čipu

[mini| [Raspberry Pi koristi sistem na čipu. Ova vrsta sistema na čipu nema pohranu, što je uobičajeno za mikroprocesorski SoC. ]]
**Sistem na čipu** () jest integralno kolo (također poznato kao "čip") na kojem su integrisane komponente računara ili drugog elektronskog sistema. Ove komponente obično (ali ne uvijek) uključuju centralnu procesorsku jedinicu (CPU), memoriju, ulazno/izlazne utore i neku vrstu eksterne memorije &ndash; sve na jednom sloju poluprovodnika ili mikročipu, veličine novčića.  Pošto su integrirani na jednoj ploči, ovi sistemi troše mnogo manje energije i zauzimaju puno manje površine od dizajna s više čipova sa jednakom funkcionalnošću. Zbog toga su vrlo uobičajeni na tržištu mobilnih računara (poput pametnih telefona ) Sistemi na čipu se prave pomoću tehnologije metal–oksid–poluvodič (MOS) i obično se koriste u ugrađenim sistemima i Internetu stvari.

Razlikuju se od uobičajene arhitekture PC-a zasnovanih na matičnoj ploči koja razdvaja komponente na temelju funkcija koje obavljaju, te integrišu sve komponente u jedan čip, kao da su sve te funkcije ugrađene u matičnu ploču. Obično integrira CPU, grafiku i memorijske interfejse, pohranu podataka i USB povezivost, RAM i ROM memorije, dok bi matična ploča sve te module povezala u obliku odvojenih elektronskih komponenti ili proširujućih kartica.

Tako strogo integriran dizajn poboljšava performanse i smanjuje potrošnju energije, kao i površinu koju čip zauzima. Jedini nedostatak je zamjenjivost komponenti koja je nemoguća na ovakvim sistemima. Mogu se posmatrati kao dio trenda koji preferira ugrađene sisteme i hardversko ubrzanje.

## Vrste 
[desno|mini|330x330piksel| Sistem na bazi čipa [mikrokontrolera ]]
Postoje četiri različita tipa sistema na čipu:

* Sistemi izgrađeni oko mikrokontrolera (μC), 
* Sistemi izgrađeni oko mikroprocesora (μP), koji se često nalaze u mobilnim telefonima; 
* Specijalizirani sistemi dizajnirani za specifične aplikacije koje se ne uklapaju u gornje dvije kategorije, i 
* Programibilni sistemi na čipu (PSoC), gdje je većina funkcionalnosti fiksirana, ali je jedan dio moguće repogramirati.

## Primjene 
Sistem na čipu može se primijeniti na bilo koji računarski zadatak. Obično se koriste u mobilnom računarstvu poput tableta, pametnih telefona, pametnih satova i netbookova, kao i ugrađenim sistemima i u aplikacijama u kojima bi se prethodno koristili mikrokontroleri.

### Ugrađeni sistemi 
Aplikacije uključuju ubrzanje vještačke inteligencije, mašinski vid, prikupljanje podataka, telemetriju, vektorsku obradu i ambijentalnu inteligenciju. Često ugrađeni sistemi na čipu ciljaju internet stvari.

### Mobilno računarstvo 
Sistemi na čipu se često nalaze u mobilnim uređajima koji u sebi mogu uključivati (ali ne uvijek) procesor, memoriju, keš memoriju čipa, i mogućnost bežičnog umrežavanja. Visokoperformansni sistemi na čipu nekada nemaju memoriju i flash pohranu, nego se koristi sistem "paket na paketu" gdje su memorija i flash memorija smješteni iznad glavnog sistema. Neki primjeri sistema na čipu za mobilno računarstvo uključuju:

* Apple: 
** A12 Bionic i druge serije A, koji se koriste u iPhone i iPad uređajima  
** S serija i W serija, u Apple Watch . 
** Apple T serija, koja se koristi u MacBook Pro 2016. i 2017. za prepoznavanje otiska prstiju. 
* Samsung Electronics: baziran na ARM7 i ARM9 
** Exynos, koji se uglavnom koristi u Samsung Galaxy seriji pametnih telefona 
* Qualcomm: 
** Snapdragon, koristi se u mnogim pametnim telefonima kao što su LG, Xiaomi, Google Pixel, HTC i Samsung Galaxy. U 2018. godini Snapdragon sistemi se koriste i za neke laptope prenosnih računara sa Windows 10 sistemom koji se prodaju kao "Uvijek povezan PC".

### Lični računari 
Još 1992. Acorn Computers je proizvodio seriju ličnih računara A3010, A3020 i A4000 sa ARM250 sistemom na čipu. Kombinirao je originalni Acorn ARM2 procesor sa memorijskim kontrolerom (MEMC), video kontrolerom (VIDC) i I   kontrolerom (IOC). Čip ARM7500 bio je njihova druga generacija sistema na čipu, zasnovan na kontrolerima ARM700, VIDC20 i IOMD.

ARM bazirani:

* Qualcomm Snapdragon 
* ARM250 
* ARM7500 (FE)

x86 bazirani:

* Intel Pentium Gold 4415Y, koji se koristi u Microsoft Surface Go

## Također pogledajte 
* ARM arhitektura 
* Računar na jednoj ploči

## Reference 
## Vanjski linkovi 
* SOCC godišnja IEEE međunarodna konferencija SOC 
* Baya besplatna montaža SoC platforme i IP integracijski alat 
* [Sistemi na čipu za ugrađene aplikacije](http://www.eng.auburn.edu/~nelson/courses/elec5260_6260/Systems%20on%20Chip%20(SoC).pdf), seminar na Univerzitetu Auburn u VLSI 
* Instant SoC

Kategorija:Računarski sistemi
Kategorija:Mikrotehnologija
Kategorija:Sistem na čipu